**DĖL ROKIŠKIO RAJONO SAVIVALDYBĖS ADMINISTRACIJOS OBELIŲ SENIŪNIJOS NAUDOJAMŲ TRANSPORTO PRIEMONIŲ**

2024 m. kovo 5 d. Nr. AV-146

Rokiškis

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Tarnybinių automobilių įsigijimo ir naudojimo Rokiškio rajono savivaldybės administracijoje ir jos teritoriniuose padaliniuose taisyklėmis, patvirtintomis Rokiškio rajono savivaldybės administracijos direktoriaus 2024 m. sausio 22 d. įsakymu Nr. AV-39 „Dėl Tarnybinių automobilių įsigijimo ir naudojimo Rokiškio rajono savivaldybės administracijoje ir jos filialuose – seniūnijose taisyklių patvirtinimo“:

1. T v i r t i n u Obelių seniūnijos naudojamų transporto priemonių saugojimo vietų ir atsakingų asmenų už transporto priemonių saugojimą, priežiūrą, eksploatavimą ir techninį aptarnavimą bei transporto priemones naudojančių asmenų sąrašą (pridedama).

2. S k i r i u atsakingą už teisingą kelionės dokumentų pildymą ir degalų sunaudojimo atitikimą nustatytoms normoms darbininką Ričardą Mažeikį.

3. P a v e d u raštvedei Jolantai Kurklietienei su šiuo įsakymu supažindinti įsakyme nurodytus Obelių seniūnijos darbuotojus pasirašytinai.

4. P r i p a ž į s t u netekusius galios Rokiškio rajono savivaldybės administracijos direktoriaus 2024 m. sausio 23 d. įsakymą Nr. AV-42 ,,Dėl Rokiškio rajono savivaldybės administracijos Obelių seniūnijos naudojamų transporto priemonių priskyrimo, saugojimo vietų ir atsakingų už transporto priemonių priežiūrą, eksploataciją, techninį aptarnavimą ir saugojimą asmenų sąrašo patvirtinimo“.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas

Jūratė Šinkūnienė